30. 10. 84  De Europæiske Fællesskabers Tidende Nr. L 285/17 RÅDETS BESLUTNING af 23. oktober 1984 om bemyndigelse af Den franske Republik til i spilleautomatbranchen at anvende en bestemmelse, der fraviger artikel 18 i sjette direktiv (77/388/EØF) om harmonisering af medlemsstaternes lovgivning om omsætningsafgifter (84/517/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets sjette direktiv (77/388/ EØF) af 17. maj 1977 om harmonisering af medlems- staternes lovgivning om omsætningsafgifter — Det fælles merværdiafgiftssystem : ensartet beregnings- grundlag ()), i det følgende benævnt »sjette direktiv«, særlig artikel 27, | under henvisning til forslag fra Kommissionen, og ud fra følgende betragtninger : Rådet kan i henhold til sjette direktivs artikel 27, stk. 1 med enstemmighed på forslag af Kommissionen give en medlemsstat tilladelse til at indføre særlige foran- staltninger, der fraviger bestemmelserne i dette direk- tiv, for at forenkle afgiftsopkrævningen eller for at undgå visse former for svig eller unddragelse ; Den franske Republik har ved skrivelse af 24. juli 1984 til Kommissionen fra sin permanente repræsentation ved Fællesskaberne anmodet om bemyndigelse til at indføre en særlig foranstaltning, der har til hensigt at bekæmpe svig inden for spilleautomatbranchen ; denne foranstaltning tilsigter at fravige nævnte direk- tivs artikel 18, stk. 4, der fastsætter, at medlemsstaterne — når de tilladte fradrag overstiger det skyldige afgifts- beløb for en afgiftsperiode — enten kan overføre det overskydende beløb til den følgende periode eller fore- tage tilbagebetaling i henhold til bestemmelser, som de selv fastsætter ; der er grund til på visse betingelser at imødekomme denne anmodning; den omhandlede foranstaltning må kun anvendes i klare tilfælde af svig, hvor indtæg- terne fra spilleautomatvirksomheden ikke kan fastslås på en sikker måde; den omhandlede foranstaltning skal være foreløbig, og tidsmæssig begrænset til fire år, indtil der bliver fundet et middel til på alle apparater at installere tællere, der ikke kan manipuleres med, og som giver mulighed for at få oplysning om de faktiske indtægter, eller der er blevet etableret et middel til bekæmpelse af svindelen, som ikke fraviger det sjette direktiv ; det vil være passende, efter en vis frist, at foretage en ny undersøgelse af situationen i lyset af udviklingen inden for det udstyr, der gør det muligt at hindre svig i den omhandlede sektor ; denne foranstaltning har ingeri indflydelse på De europæiske Fællesskabers egne indtægter hidrørende fra merværdiafgift — VEDTAGET FØLGENDE BESLUTNING : Artikel 1 Uanset sjette direktivs artikel 18, stk. 4, bemyndiges Den franske Republik til, i spilleautomatbranchen i en periode på fire år, ikke at foretage tilbagebetaling af overskydende beløb af fradragsberettiget afgift og at lade sådanne beløb fradrage i den skyldige afgift for senere perioder. Denne foranstaltning gælder ikke for så vidt angår spilleautomater, for hvilke indtægterne kan fastslås på en sikker måde. Artikel 2 Den franske Republik afgiver inden den 31. marts hvert år efter året for indførelsen af den i artikel 1 angivne foranstaltning  følgende oplysninger til Kommissionen : a) størrelsen af de overskydende afgiftsbeløb inden for spilleautomatbranchen, der ikke er tilbagebetalt over den foregående periode ; b) antal installerede, ikke-manipulerbare tællere ; c) andre foranstaltninger, der er truffet til bekæmpelse . af svig inden for denne sektor. Artikel 3 Denne beslutning er rettet til Den franske Republik. Udfærdiget i Luxembourg, den. 23. oktober 1984. På Rådets vegne P. BARRY Formand () EFT nr. L 145 af 13. 6. 1977, s. 1.